
Edition
 ⟨1⟩ [sid]dh[a]m
1. Śārdūlavikrīḍita
y[o bh]r̥(ty-art)tham upāsyate sura-gaṇ(ais) sid(dhaiś ca) siddhy-artthibhir
ddhyānaikāgra-parair vvidheya-viṣayair mmokṣ-ārtthibhir yyogibhiḥ|
bhaktyā tīvra-tapodhanaiś ca munibhiś śāpa-prasāda-kṣamair
hetur yyo jagataẖ kṣayābhyudayayoḫ pāyāt sa vo bhāskaraḥ|
2. Śārdūlavikrīḍita
ta¿tv?a-jñāna-vido ⟨’⟩pi yasya na vidur brahmarṣa⟨2⟩yo ⟨’⟩bhyudyatāẖ
kr̥tsnaṁ yaś ca gabhastibhiḥ pravisr̥taiḫ puṣ(ṇ)āti loka-trayaM
gandharvvāmara-siddha-kinnara-narais saṁstūyate ⟨’⟩bhyutthito
bhaktebhyaś ca dadāti yo ⟨’⟩bhila(ṣ)itaṁ tasmai savitre namaḥ|
3. Vasantatilakā
yaḫ pratyaham prativibhāty udayācalendra-
- vistīrṇṇa-tuṅga-śikhara-skhalitāṁśu-jālaḥ
kṣībāṁga(n)[ā]⟨3⟩-(ja)na-kapo(la)-talābhitāmraḫ
pāyā(t sa vas s)u-k[i]raṇābha(raṇo) vivasvā(N)
4. Āryā
kusuma-bhar(ā)nata-taruvara-devakula-sabhā-vihāra-ramaṇīyāT
lāṭa-viṣayān nag(ā)vr̥ta-śailāj jagati prathita-śilpāḥ(||)
5. Vasantatilakā
te deśa-pārtthiva-guṇāpahr̥tāḥ prakāśam
addhvādi-jāny aviral(ā)ny asukhā⟨4⟩ny apāsya(|)
jātādarā daśapuraṁ prathamaṁ manobhir
anv āgatās sa-suta-bandhu-janās sametya||
6. Vasantatilakā
mattebha-gaṇḍa-taṭa-vicyuta-dāna-bindu-
- siktopalācala-sahasra-vibhūṣaṇāyāḥ
puṣpāvanamra-taru-ṣaṇḍa-vataṁsakāyā
bhūmeḫ pura¿n? tilaka-bhūtam idaṁ krameṇa||
7. Upendravajrā
taṭottha-vr̥kṣa-cyuta⟨5⟩-naika-puṣpa-
-vicitra-tīrānta-jalāni bhānti(|)
praphulla-padmābharaṇāni yatra
sarāṁsi kāraṇḍava-saṁkulāni||
8. Upendravajrā
vilola-vīcī-calitāravinda-
-patad-rajaḥ-piñjaritaiś ca hamsaiḥ
sva-kesarodāra-bharāvabhugnaiḥ
kvacit sarāṁsy amburuhaiś ca bhānti|
9. Upendravajrā
sva-puṣpa-bhārāvanatair nnagendrair
mmada⟨6⟩-pragalbhāli-kula-svanaiś ca|
Ajasra-gābhiś ca purāṅganābhir
vvanāni yasmin samalaṁkr̥tāni||
10. Upajāti
calat-patākāny abalā-sanāthāny
atyarttha-śuklāny adhikonnatāni|
taḍil-latā-citra-sitābbhra-kūṭa-
- tulyopamānāni gr̥hāṇi yatra||
11. Vasantatilakā
k¿au?⟨ai⟩lāsa-tuṅga-śikhara-pratimāni cānyāny
ābhānti dīrggha-valabhī⟨7⟩ni sa-vedikāni|
gāndharvva-śabda-mukharā¿n?⟨ṇ⟩i niviṣṭa-citra-
-karmmāṇi lola-kadalī-vana-śobhitāni||
12. Upajāti
prā(s)āda-mālābhir alaṁkr̥tāni
dharāṁ vidāryyeva samutthitāni|
vimāna-mālā-sadr̥śāni yattra
gr̥hāṇi pū(rṇṇe)ndu-karāmalāni||
13. Āryā
yad bhāty abhiramya-sari⟨d⟩-dvayena capalormmiṇā samupagūḍhaṁ
⟨8⟩ rahasi kuca-śālinībhyāṁ prīti-ratibhyāṁ smarāṅgam iva||
14. Vasantatilakā
satya-kṣamā-dama-śama-vrata-śauca-dhairyya-
- svā(ddhyā)ya-vr̥tta-vinaya-sthiti-buddhy-upetaiḥ|
vidyā-tapo-nidhibhir asmayitaiś ca viprair
yyad bhrājate graha-gaṇaiẖ kham iva pradīptaiḥ||
15. Drutavilambita
Atha sametya nirantara-saṅgatair
ahar-ahaḥ pravijr̥mbhita⟨9⟩-sauhr̥dāḥ
nr̥patibhis sutavat pratim¿a?⟨ā⟩nitāḥ
pramuditā nyavasanta sukhaṁ pure||
16. Hariṇī
śravaṇa-(su)bhag(e) gāndharvve ⟨’⟩nye dr̥ḍhaṁ pariniṣṭhitāḥ
sucarita-śatāsaṅgāẖ keci(d v)icittra-kathāvidaḥ(|)
vinaya-nibhr̥tās samyag dharmma-prasaṅga-parāya(ṇā)ḫ
priyam aparuṣaṁ patthyaṁ cānye kṣamā bahu bhāṣitu¿ṁ?||
17. Indravajrā
⟨10⟩ kecit sva-karmmaṇy adhikās tathānyair
vvijñāyate jyotiṣam ātmavadbhiḥ
Adyāpi cānye samara-pragalbhāẖ
kurvvanty arīṇām ahitaṁ prasahya||
18. Vasantatilakā
prājñā manojña-va(puṣ)aḥ prathitoru-vaṁśā
vaṁśānurūpa-caritābharaṇās tathānye|
satya-vratāḥ praṇayinām upakāra-dakṣā
visrambha⟨11⟩-[pūrvva]m apare dr̥ḍha-sauhr̥dāś ca||
19. Mālinī
vijita-viṣaya-saṅgair ddharmma-śīlais tathānyair
m[r̥]dubhir adhika-sa¿tv?ai(r l)l(o)kayātrā-paraiś ca(|?)
sva-kula-tilaka-bhūtair mukta-rāgair udārair
adhikam abhivibhāti śreṇir evaṁ-prakāraiḥ||
20. Vasantatilakā
tāruṇya-kānty-upacito ⟨’⟩pi suvarṇṇa-hāra-
- tāṁbūla-puṣpa-vidhinā sama⟨12⟩[lamkr̥]to ⟨’⟩pi(|?)
nārī-janaḥ śriyam upaiti na tāvad agryāṁ
yāvan na paṭṭamaya-vastra-y(u)gāni dhatte||
21. Āryā
spa(r)śa(vatā?) va(rṇṇ-ān)tara-vibhāga-cittreṇa netra-su(bha)gena
(yai)s sakalam idaṁ kṣiti-talam alaṁkr̥taṁ paṭṭa-vastreṇa||
22. Vasantatilakā
vidyādharī-rucira-pallava-karṇṇapūra-
- vāteritāsthirataraṁ pravicintya ⟨13⟩ [lo]kaṁ(|?)
mānuṣyam arttha-nicayāṁś ca tathā viśālā(n)
(t)eṣāṁ śubhe (ma)tir abhūd acal(e ca?) (ta)s(miN?)||
23. Vaṁśastha
catus-(s)a(mud)r-(ā)(ṁbu?)-vilola-me(kha)l(āṁ)
sumer(u)-kailāsa-br̥hat-pa(yo)dharā(M)
vanānta-vānta-sphuṭa-puṣpa-hāsinīṁ
kumāragupte p¿ri?thivīṁ praśāsati||
24. Upendravajrā
samāna-dhīś śukra-br̥haspatibhyāṁ
lalāma-bhūto bhuvi ⟨14⟩ pārtthivānāṁ(|)
raṇeṣu yaḥ pārttha-samāna-(ka)rmmā
babhūva goptā nr̥pa-viśvavarmmā(||)
25. Vasantatilakā
dīn-ānukaṁpana-paraḥ kr̥paṇ-ārtta-vargga-
sāntva-prado ⟨’⟩dhika-dayālur anātha-nāthaḥ(|?)
kalpa-drumaḥ praṇayinām abhayaṁ-pradaś ca
bhītasya yo janapadasya ca bandhur āsī(T||)
26. Indravajrā
tasyātmajaḥ sthairyya-nayopapanno
bandhu-priyo ⟨15⟩ bandhur iva prajānāṁ(|)
baṁdhv-artti-harttā nr̥pa-bandhuvarmmā
dvi(ḍ-dr̥)pta-pa(kṣa-kṣa)paṇaika-dakṣaḥ|
27. Vasantatilakā
kānt(o y)u(vā) raṇa-paṭur vvinayānvitaś ca
rājāpi sann upasr̥to na madaiḥ smayādyai(ḥ|)
śr̥ngāra-mūrttir abhibhāty analaṁkr̥to ⟨’⟩pi
rūpeṇa yaẖ kusumacāpa Iva dvitīyaḥ||
28. Upajāti
vaidhavya-tīvra-vyasana-kṣatānāṁ
⟨16⟩ sm¿ri?tvā yam adyāpy ari-sundarīṇāṁ(|)
bhayād bhavaty āyata-locanānāṁ
ghana-stanāyāsa-karaḥ prakampaḥ||
29. Mandākrāntā
tasminn eva kṣitipati-v¿ri?ṣe baṁdhuvarmmaṇy (u)dāre
samya(k-s)phītaṁ daśapuram idaṁ pālayaty unnatāṁse|
śilpāvāpt(ai)r ddhana-samudayaiḥ paṭṭa-vā(yair u)dāraṁ
(ś)re(ṇ)ībhūtair bbhavanam atulaṁ kāritaṁ ⟨17⟩ dīpta-raśmeḥ||
30. Vasantatilakā
vistīrṇṇa-tuṅga-śikharaṁ śikhari-prakāśam
abhyudgatendv-amala-raśmi-kalāpa-gauraṁ(|?)
yad bhāti paścima-purasya niviṣṭa-kānta-
- cūḍāmaṇi-pratisaman nayanābhirāmaṁ||
31. Vasantatilakā
rāmā-sanātha-(bha)van(o)dara-bhāskarāṁśu-
-vahni-pratāpa-subhage jala-līna-mīne|
candrāṁśu-harmya-tala⟨18⟩-candana-tālavr̥nta-
- hāropabho(g)a-rahite hima-dagdha-padme||
32. Vasantatilakā
roddhra-priyaṁgu-taru-kunda-latā-vikośa-
- puṣpā(sa)va-pra(m)u(di)tāli-k(u)l(ā)bhirāme|
kāle tuṣāra-kaṇa-karkkaśa-śīta-vāta-
- vega-pranr̥tta-lavalī-naga-naika-śākhe||
33. Āryā
smara-vaśaga-taruṇa-jana-vallabhāṅganā-vipula-kānta-pīnoru-|
⟨19⟩ stana-jaghana-ghanāliṅgana-nirbhartsita-tuhina-hima-pāte||
34. Anuṣṭubh
mālavānāṁ gaṇa-sthityā
yāt(e) śata-catuṣṭaye|
tri-navaty-adhike ⟨’⟩bdānām
¿ri?tau sevya-ghana-stane||
35. Anuṣṭubh
sahasya-māsa-śuklasya
praśaste ⟨’⟩hni trayodaśe
maṅgalācāra-vidhinā
prāsādo yaṁ niveśitaḥ||
36. Anuṣṭubh
bahunā samatītena
⟨20⟩ kālenānyaiś ca pārtthivaiḥ|
vyaśīryyataika-deśo ⟨’⟩sya
bhavanasya tato ⟨’⟩dhunā||
37. Anuṣṭubh
sva-yaśo-(v)¿(r)i?ddhaye sa(rvva-?)
(dikṣ?)(ūd)āram udārayā|
saṁskāritam idaṁ bhūyaḥ
(śre)ṇyā bhānumato gr̥haṁ||
38. Āryā
Atyunnatam avadātaṁ nabha⟨ḥ⟩ ¿spr̥śann? iva manoharaiś śikharaiḥ(|)
śaśi-bhānvor abhyudayeṣv amala-mayūkh-āyatana⟨21⟩-(bhū)taṁ||
39. Āryā
vatsara-śateṣu paṁcasu viṁśaty-adhikeṣu navasu cābdeṣu|
yāteṣv abhiramya-tapasya-māsa-śukla-dvitīyāyāṁ||
40. Vasantatilakā
spaṣṭair aśoka-taru-ketaka-siṁduvāra-
- lolātimuktaka-latā-madayaṁtikānāṁ|
puṣpodgamair abhinavair adhigamya nūnam
aikyaṁ vijr̥ṁbhita-śare hara-pūta-dehe||
41. Āryā
⟨22⟩ madhu-pāna-mudita-madhukara-kulopagīta-naga-naika-pr̥thu-śākhe(|)
kāle nava-kusumodgama-daṁtura-kāṁta-pracura-roddhre||
42. Āryā
śaśineva nabho vimalaṁ kaus(tu)bha-maṇineva śārṅgiṇo vakṣaḥ|
bhavana-vareṇa tathedaṁ puram akhilam alaṁkr̥tam udāraṁ||
43. Mālinī
Amalina-śaśi⟨23⟩-le(khā)-da(ṁ)turaṁ piṅgalānāṁ
parivahati samūhaṁ yāvad īśo jaṭānāṁ|
vikaṭa-kamala-mālām aṁsa-saktāṁ ca śārṅgī
bhavanam idam udāraṁ śāśvata¿n? tāvad astu||
44. Anuṣṭubh
sreṇy-ādeśena bhaktyā ca
kāritaṁ bhavanaṁ raveḥ|
pūrvvā ceyaṁ prayatnena
racitā vatsabhaṭṭinā||
⟨24⟩ svasti kartr̥-lekhaka-vācaka-śrotr̥bhyaḥ|| siddhir astu||

